- Hindi News
- National
- विद्यार्थी परिषद ने निकाली तिरंगा यात्रा, वामपंथी दलों के खिलाफ किया प्रदर्शन
विद्यार्थी परिषद ने निकाली तिरंगा यात्रा, वामपंथी दलों के खिलाफ किया प्रदर्शन
अखिल भारतीय विद्यार्थी परिषद के कार्यकर्ताओं ने गुरुवार को डॉ. हरीसिंह गौर विश्वविद्यालय परिसर में पैदल मार्च निकाला। इसमें दिल्ली विश्वविद्यालय के रामजस महाविद्यालय में वामपंथियों के द्वारा उमर खालिद को सेमीनार में बुलाकर राष्ट्र विरोधी नारे लगाकर देश को तोड़ने की साजिश रचने के आरोप लगाए गए। जमकर प्रदर्शन किया गया। यह कार्यक्रम परिषद के देशव्यापी आह्वान पर हुआ। इस दौरान वामपंथी संगठनों की शवयात्रा एवं तिरंगा यात्रा ज्योतेश पाण्डेय एवं शिवम सोनी के नेतृत्व में निकालकर विरोध प्रदर्शन किया गया।
यात्रा विश्वविद्यालय के सभी विभागों से निकाली गई। जिसमें विवि के छात्रों ने भी सहभागिता की। जिसका छात्रों ने खुले दिल से समर्थन किया। कार्यक्रम में भारत माता की जय, भारत में रहना होगा वंदेमातरम कहना होगा आदि के नारे लगाए गए। कार्यक्रम में विभाग संगठन मंत्री अरुण उपाध्याय, विवि इकाई के अध्यक्ष सौरभ देव पांडेय, जिला सहसंयोजक राहुल रैकवार, शुभम नामदेव, रोहित परमार आदि कार्यकर्ता मौजूद थे।
कार्यक्रम के दौरान सुरक्षा व्यवस्था एवं अन्य उपद्रव को रोकने के लिए चीफ सिक्युरिटी ऑफिसर प्रो. आशीष वर्मा, डॉ. प्रदीप तिवारी, सुपरवाइजर शंकर पटेल आदि मौजूद रहे।
tgl_Latn sot_Latn hin_Deva hin_Deva hin_Deva hin_Deva bho_Deva